CELEX: 22017D2039
Language: sk
Date: 2016-04-29 00:00:00
Title: Rozhodnutie Spoločného výboru EHP č. 89/2016 z 29. apríla 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/2039]

16.11.2017   
               
               
                  SK
               
               
                  Úradný vestník Európskej únie
               
               
                  L 300/37
               
            ROZHODNUTIE SPOLOČNÉHO VÝBORU EHP
      č. 89/2016
      z 29. apríla 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/2039]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (1), sa má začleniť do Dohody o EHP.
               
            
                  (2)
               
               
                  Smernicou 2014/53/EÚ sa s účinnosťou od 13. júna 2016 zrušuje smernica Európskeho parlamentu a Rady 1999/5/ES (2) začlenená do Dohody o EHP, a preto je potrebné odkaz na ňu s účinnosťou od 13. júna 2016 v rámci Dohody o EHP vypustiť.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XVIII prílohy II k Dohode o EHP sa mení takto:
      
                  1.
               
               
                  Za bod 4zzq [rozhodnutie Komisie 2013/638/EÚ] sa vkladá tento bod:
                  
                              „4zzr.
                           
                           
                              
                                 32014 L 0053: smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).“
                           
                        
            
                  2.
               
               
                  Text bodu 4zg (smernica Európskeho parlamentu a Rady 1999/5/ES) sa s účinnosťou od 13. júna 2016 vypúšťa, okrem prvej zarážky (rozhodnutie Komisie 2000/637/ES), ktorá zostáva v platnosti po 13. júni 2016, a preto sa za bod 4zg (smernica Európskeho parlamentu a Rady 1999/5/ES) vkladá, ako nový bod:
                  
                              „4zga.
                           
                           
                              
                                 32000 D 0637: rozhodnutie Komisie 2000/637/ES z 22. septembra 2000 o uplatňovaní článku 3 ods. 3 písm. e) smernice 1999/5/ES na rádiové zariadenie, ktoré podlieha regionálnemu dojednaniu o rádiotelefónnej službe na vnútrozemských vodných cestách (Ú. v. ES L 269, 21.10.2000, s. 50).“
                           
                        
            Článok 2
      Znenie smernice 2014/53/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 30. apríla 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 29. apríla 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 153, 22.5.2014, s. 62.
      
         (2)  Ú. v. ES L 91, 7.4.1999, s. 10.
      
         (*1)  Ústavné požiadavky boli oznámené.